Penulis lagu

Penulis lagu atau pengkarya lagu ialah seorang yang menulis lirik, gubahan muzik, atau gubahan melodi untuk lagu-lagu, atau kesemuanya. Dengan kata yang lain, seorang penulis lagu ialah penulis lirik atau penggubah, ataupun kedua-duanya. Bagaimanapun, istilah 'penulis lagu' biasa digunakan untuk merujuk kepada seseorang yang menulis lagu popular, berbanding dengan menulis lagu seni. Contoh lagu seni ialah muzik klasikal.

Sejarah dan latar belakang penulis-penulis lagu
Penulis-penulis lagu mungkin akan menyanyikan lagu yang ditulis mereka, atau mereka menulis untuk orang lain bernyanyi. Mereka yang menanyikan lagu yang ditulisnya kini biasanya dipanggil penyanyi-penulis lagu, walaupun tradisi untuk berbuat demikian telah wujud sejak beberapa ratus tahun dahulu. Manusia prasejarah sering diagak menggubah dan menyanyikan lagu. Lebih baru-baru ini, para troubadour Zaman Pertengahan menyanyi karya mereka sendiri dan demikian juga dengan 
Minnesinger Jerman.

Kebanyakan penulis lagu seni ditulis untuk orang-orang lain bernyanyi dan bukannya untuk penggubah bernyanyi sendiri, walaupun Franz Schubert diketahui biasa menyanyikan lagu-lagu sendiri dalam majlis-majlis peribadi. Banyak pancaragam rock n' roll moden mempunyai satu atau dua orang penulis lagu yang biasanya merupakan ahli pancaragam.

Banyak penulis lagu juga bertindak sebagai penerbit muzik sendiri, manakala yang lain mempunyai kaitan dengan penerbit-penerbit luar. Lagu-lagu rakyat Amerika biasanya ditulis oleh penulis kakitangan yang digaji oleh penerbit muzik.

Dari segi undang-undang, lagu-lagu hanya boleh disalin atau dipersembahkan di khalayak ramai dengan kebenaran penulis. Kuasa sah untuk memberi kebenaran boleh dibeli dan dijual, serta juga dipindahkan. Kesemua ini dikawal oleh undang-undang hak cipta. Royalti penulisan dan penerbitan lagu boleh merupakan sumber pendapatan yang besar, khususnya jika lagu itu menjadi rekod kegemaran ramai. 

Para penulis lagu dalam genre muzik popular sering juga bertindak sebagai penerbit rekod dan biasanya menggunakan gelaran profesional penerbit-penulis lagu.

Senarai kumpulan penulis lagu
Sebilangan kumpulan penulis lagu yang popular termasuk:
 Kumpulan Motown yang terdiri daripada Brian Holland, Lamont Dozier, dan Eddie Holland (secara kolektif dikenali sebagai Holland-Dozier-Holland)
 Leiber dan Stoller
 Lennon dan McCartney
 Morrissey dan Johnny Marr
 Elton John dan Bernie Taupin
 Alan Jay Lerner dan Frederick  Loewe
 George dan Ira Gershwin
 Jagger dan Richards
 Roger Cook dan Roger Greenaway
 Rudhy Pahlevi
 Steven Tyler dan Joe Perry

 Jon Bon Jovi dan Richie Sambora
 Guy Fletcher dan Doug Flett
 Geoff Stephens dan Tony Macaulay
 Rodgers dan Hart
 Bee Gees
 Jackson bersaudara
 Albert Hammond dan Mike Hazelwood
 Joe Strummer dan Mick Jones
 Ashford & Simpson
 Robert Plant dan Jimmy Page
 Don Henley dan Glenn Frey.

Lihat juga
Senarai penulis lagu
Dewan Kemasyhuran Penulis Lagu
Penyanyi-penulis lagu
Kolektif hak cipta
Muzik – Himpunan buku teks kandungan terbuka: Muzik

Rujukan
 Rimler, Walter. Not Fade Away. Percetakan Pierian (1984) ISBN 0-87650-159-5

Pautan luar 
Sumber-sumber untuk penulis lagu dan penerbit muzik:
 Laman web Muse Muse – komuniti penulis lagu dalam talian yang terkenal
 Bantuan penerbitan muzik – forum dalam talian untuk penyanyi/penulis lagu yang mencari-cari bantuan dalam industri
 Laman web Blogging Muses: Petua penulisan lagu 
 Laman web Inggeris Graham: Petua dan teknik penulisan lagu 
 NashvilleHype! – wawancara-wawancara penulis lagu kegemaran ramai
 TAXI – komuniti penulis lagu bebas yang terutama di dunia
 Petua penulisan lagu untuk mereka yang baru mula belajar menulis lagu 
 WeirdMusic.net – majalah elektronik dan promosi artis

 Pekerjaan muzik
Pencipta lagu